stanford-oval/wikipedia huggingface dataset:
The Beatles Anthology
פירוט הדיסקים > Anthology 2

Anthology 2 יצא במרץ 1996. אלבום זה כולל קטעים נדירים או חלופיים מסבב הקלטות האלבום Help! עד להקלטות Magical Mystery Tour וסינגלים שהיו מתוכננים לצאת לפני הטיול שלהם להודו ב-1968. בנוסף, האלבום כולל שיר לא גמור של ג'ון לנון, Real Love, שהוקלט על ידי שאר חברי הלהקה.
פירוט הדיסקים > Anthology 3

Anthology 3 יצא באוקטובר 1996. האלבום כולל קטעים נדירים וחלופיים מהשנתיים האחרונות של פעילותם. הוא כולל קטעים מזמן הקלטת האלבום הלבן עד להתפרקותם, אחרי ההקלטות האלבום Let It Be ב-1970.
Double or Nothing (2021)

| Double or Nothing (2021)>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: All Elite Wrestling
תאריך: 30 במאי 2021
עיר: ג'קסונוויל, פלורידה
אולם: Daily's Place TIAA Bank Field
מספר צופים: 5,200
סדרת אירועי שלם וצפה של AEW
| Revolution | Double or Nothing (2021) | All Out |
סדרת אירועי Double or Nothing
| 2020 | Double or Nothing (2021) | — |
(2021) Double or Nothing היה אירוע היאבקות מקצועית בשיטת השלם וצפה של ארגון ההיאבקות All Elite Wrestling‏ (AEW). האירוע נערך ב-30 במאי 2021, והיה האירוע השלישי בסדרת אירועי Double or Nothing, והראשון שנערך ביום ראשון.
אירוע זה היה גם האירוע הראשון עם קהל בתפוסה מלאה, בנוסף לכך שהיה אירוע השלם וצפה האחרון שנערך באולם ה-Daily's Place במהלך מגפת הקורונה. עקב מגפה זו הארגון נאלץ להחליף מיקום, כאשר האירוע היה אמור להיערך במקור ב-29 במאי 2021 ב-MGM גרנד גרדן ארנה, בפרוורי לאס וגאס של פרדייז, נבדה. רוב הקרבות באירוע התקיימו באולם ה-Daily's Place, בעוד שהקרב המרכזי התקיים באצטדיון ה-TIAA Bank Field, שנמצא בסמוך לאולם עצמו.
עשרה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, The Inner Circle (כריס ג'ריקו, ג'ייק הייגר, סמי גווארה, סנטנה ואורטיז) ניצחו את The Pinnacle (קאש וילר, דקס הרווד, MJF, שון ספירס ווורדלו) בקרב סטדיום סטמפיד (אם קבוצת The Inner Circle הייתה מפסידה, היא הייתה חייבת להתפרק). עוד ברשימת הקרבות, קני אומגה ניצח את אורנג' קאסידי ופאק בקרב משולש ושמר על אליפות העולם של AEW, ד"ר בריט בייקר ניצחה את היקארו שידה כתוצאה מהכנעה וזכתה באליפות הנשים של AEW, דארבי אלין וסטינג ניצחו את אית'ן פייג' וסקורפיו סקיי, והיאנג באקס (מאט ג'קסון וניק ג'קסון) ניצחו את אדי קינגסטון וג'ון מוקסלי ושמרו על אליפות הזוגות של AEW. האירוע היה בולט גם בעיקר בשל הופעות מפתיעות של ליאו ראש ומארק הנרי, שערכו בכורה בארגון, בנוסף לסצנה בודדה של קונאן במהלך קרב הסטדיום סטמפיד.
הפקה > רקע

Double or Nothing נחשב לאירוע הדגל של All Elite Wrestling‏ (AEW), כאשר האירוע הראשון בסדרה נערך בשנת 2019 ושימש כאירוע השלם וצפה הראשון של הארגון. אירוע זה נערך מדי שנה בתאריך הקרוב ליום הזיכרון ונחשב לאחד מארבעת אירועי השלם וצפה הגדולים של הארגון, לצד All Out, Full Gear, ו-Revolution, כאשר ארבעת אירועים אלו מחולקים באופן שווה בצורה רבעונית; כלומר, בכל רבעון מתקיים אחד מאירועי שלם וצפה אלו. האירוע של שנת 2019 היה השלישי בסדרת אירועי Double or Nothing ונערך ב-30 במאי בבסיס הצילומים של AEW באולם ה-Daily's Place בג'קסונוויל, פלורידה, כשהקרב המרכזי נערך באצטדיון ה-TIAA Bank Field, שנמצא בסמוך לו.
הארגון שיתף פעולה עם תיאטראות סינמארק, הארקינס ומרקוס אשר לקחו חלק בהקרנת המופע. ב-29 במאי, יום לפני קיום האירוע, רשת הטלוויזיה TNT שידרה תוכנית של שעה אשר נקראה Countdown to Double or Nothing.
הפקה > רקע > השפעת מגפת הקורונה

בזמן שלארגון היו תוכניות לערוך את האירוע Double or Nothing לשנת 2020 ב-MGM גרנד גרדן ארנה, שבסטריפ של לאס וגאס, מגפת הקורונה ביטלה את תוכניות אלו. בתגובה, ארגון ההיאבקות הודיע שהאירוע של שנת 2020 יתקיים כמתוכנן, אך במיקום אחר: באולם ה-Daily's Place ובאצטדיון ה-TIAA Bank Field, שנמצא בסמוך לו בג'קסונוויל, פלורידה. הכרזה זו נלוותה להכרזה נוספת, שבה הקהל התבשר על קיום אירוע שלישי בסדרת אירועי Double or Nothing ב-29 במאי 2021 ב-MGM גרנד גרדן ארנה. בנוסף למדיניות ההחזר הכספי, כרטיסים שנרכשו עבור האירוע של שנת 2020, היו תקפים לאותו אירוע של שנת 2021. לעומת זאת, באירוע Revolution, שנערך ב-7 במרץ 2021, הארגון הודיע שהאירוע Double or Nothing של שנת 2021 יתקיים במקום באולם ה-Daily's Place עקב מגפת הקורונה המתמשכת, בנוסף להזזתו יום אחד קדימה ל-30 במאי. כתוצאה מכך, ה-MGM גרנד גרדן ארנה העניק החזרים כספיים לבעלי הכרטיסים שנרכשו במועד המקורי. ב-5 במאי, נשיא הארגון, טוני חאן, הכריז שהאולם יקיים את המופע בתפוסה מלאה, מה שהפך את אירוע זה לראשון שמתקיים עם קהל בתפוסה מלאה מאז פרוץ המגפה. האירוע של שנת 2021 הסתמן כאירוע השלם וצפה האחרון של AEW שמתקיים באולם ה-Daily's Place במהלך המגפה, כאשר נודע שהארגון יחזור באמצע חודש יולי למתכונת הרגילה שבה תיפקד לפני פרוץ המגפה עם אירוע השלם וצפה הבא, All Out, שייערך בחודש ספטמבר בשיקגו.
הפקה > עלילות

האירוע כלל קרבות שנבעו מעלילות מתוסרטות במהלך התקופה שעד לקיום האירוע. העלילות הופקו דרך סדרת היוטיוב, Being The Elite אשר משודרת בערוץ הרשמי של היאנג באקס ובתוכניות השבועיות Dynamite,‏ Dark ו-Elevation.
ב-5 במאי במסגרת פרק הספיישל Blood and Guts, קרב בין אורנג' קאסידי לפאק, המדורגים במקום הראשון והשני בהתאמה, הוכרז לפרק בשבוע הבא של התוכנית, כאשר המנצח בקרב זה יתמודד על אליפות העולם של AEW מול האלוף, קני אומגה, באירוע Double or Nothing. לעומת זאת, הקרב בין השניים הסתיים בנוקאאוט כפול. כתוצאה מכך, הוחלט שאומגה יגן על התואר גם נגד קאסידי וגם נגד פאק בקרב משולש באירוע Double or Nothing.
באירוע Full Gear, שנערך ב-7 בנובמבר 2020,‏ MJF ניצח את כריס ג'ריקו וזכה בהזדמנות להצטרף ביחד עם וורדלו לקבוצת The Inner Circle (שהורכבה מג'ריקו, סמי גווארה, ג'ייק הייגר, סנטנה ואורטיז). לעומת זאת, ב-10 במרץ 2021 בפרק של התוכנית Dynamite,‏ MJF בגד בקבוצה וחשף שהוא בנה בחשאיות קבוצה משלו בשם The Pinnacle (בעברית: "הפסגה") אשר כללה את שון ספירס, וורדלו ו-FTR (דקס הרווד וקאש וילר) והמנג'ר שלה היה טולי בלנצ'רד. בפרק הספיישל Blood and Guts, שנערך ב-5 במאי, קבוצת The Pinnacle ניצחה את קבוצת The Inner Circle בקרב Blood and Guts, ובשבוע לאחר מכן בתוכנית, הקבוצה המנצחת איתגרה את המפסידה לקרב נוסף, הפעם מסוג קרב סטדיום סטמפיד לאירוע Double or Nothing, כשההתניה שתעמוד על כף המאזניים תהיה שאם קבוצת The Inner Circle תפסיד, היא תהיה חייבת להתפרק. ב-19 במאי בפרק של התוכנית Dynamite, קבוצת The Inner Circle נענתה לאתגר זה בחיוב.
עוד בספיישל Blood and Guts, ארגון ההיאבקות AEW הודיע שהיקארו שידה תגן על אליפות הנשים של AEW באירוע Double or Nothing נגד בריט בייקר אשר דורגה במקום הראשון בדירוג מחלקת הנשים.
ב-7 באפריל בפרק של התוכנית Dynamite, אלופי הזוגות של AEW, היאנג באקס (מאט ג'קסון וניק ג'קסון) תקפו את ג'ון מוקסלי ואדי קינגסטון ואף הצטרפו אל חבריו הוותיק, קני אומגה, בנוסף לחבריו של אומגה, ה-Good Brothers (דוק גאלוס וקארל אנדרסון) מארגון ההיאבקות Impact Wrestling. ב-12 במאי בפרק של התוכנית Dynamite, היאנג באקס איתגרו את מוקסלי וקינגסטון לקרב על חגורות אליפות הזוגות שלהם באירוע Double or Nothing.
ב-31 במרץ בפרק של התוכנית Dynamite, קודי רודס הותקף על ידי חברו לשעבר, QT מרשל, שחבר לשורותיהם של ניק קומורוטו, אארון סולו ואנתוני אוגוגו, כשביחד שם קבוצתם נודע בתור The Factory (בעברית: המפעל). ב-5 במאי במסגרת פרק הספיישל Blood and Guts, רודס גבר על מרשל, אך לאחר הקרב הוא הותקף על ידי אוגוגו, שהכה בעזרת נוקאאוט את רודס ולאחר מכן כיסה את גופו בדגל הממלכה המאוחדת. שבוע לאחר מכן בפרק של התוכנית Dynamite, רודס איתגר את אוגוגו לקרב באירוע Double or Nothing.
אירוע

| --- | --- |

תפקיד:: שם:
צוות השידור באנגלית: ג'ים רוס (אירוע)
צוות השידור באנגלית: טוני שיבאני (מופע מקדים + אירוע)
צוות השידור באנגלית: אקסקליבר (מופע מקדים + אירוע)
צוות השידור באנגלית: טאז (פייג' נגד קייג')
צוות השידור באנגלית: פול וייט (קזינו באטל רויאל)
צוות השידור באנגלית: דון קאליס (אליפות העולם ואליפות הזוגות)
צוות השידור בספרדית: אלכס אבראנטס
צוות השידור בספרדית: דאשה גונזלס
צוות השידור בספרדית: ריי פיניקס
צוות השידור בצרפתית: אלן מיסטרנגלו
צוות השידור בצרפתית: נורברט פיילן
צוות השידור בגרמנית: גונטר זאפף
צוות השידור בגרמנית: מייק ריטר
כרוז: ג'סטין רוברטס
שופטים: אובריי אדוארדס
שופטים: ברייס רמסבורג
שופטים: פרנק גסטיניו
שופטים: מייק פוסי
שופטים: פול טרנר
שופטים: ריק קנוקס
אירוע > מופע מקדים

קרב אחד בודד התקיים במהלך המופע המקדים אשר נודע בשם "The Buy In" ובו סרינה דיב הגנה על אליפות הנשים של NWA נגד ריהו. בסיום, דיב הכניעה את ריהו ושמרה על תוארה לאחר שהשתמשה עליה במהלך הסרניטי לוק.
אירוע > קרבות מקדימים

האירוע עצמו נפתח בקרב יחידים בין אדם פייג' לבריאן קייג'. לאחר שקייג' היה מעורב בחוסר הבנה עם חבריו, ריקי סטארקס והוק, פייג' ניצל זאת לטובתו וביצע עליו את מהלך הסיום שלו, ה-Buckshot Lariat על מנת לנצח בקרב.
בקרב השני, היאנג באקס (מאט ג'קסון וניק ג'קסון) (שלוו לקרב על ידי ברנדון קאטלר) הגנו על אליפות הזוגות של AEW נגד ג'ון מוקסלי ואדי קינגסטון. בסיום, היאנג באקס ביצעו על מוקסלי ארבע פעמים רצופות את מהלך ה-BTE Triggers כדי לנצח בקרב ולשמור על חגורות האליפות.
אז, התקיים קרב הקזינו באטל רויאל אשר קבע את הטוען לכתר הבא לאליפות העולם של AEW. מתאבק העבר של ארגון ההיאבקות המתחרה, ה-WWE, ומתאבק ההווה של ארגון ההיאבקות היפני New Japan Pro-Wrestling‏ (NJPW), ליאו ראש היה הכניסה המפתיעה שנכנס בתור הג'וקר. ג'ונגל בוי ניצח בקרב הקזינו באטל רויאל לאחר שהדיח אחרון את כריסטיאן קייג'.
בקרב שבא לאחר מכן, קודי רודס (שלווה לקרב על ידי ארן אנדרסון) התמודד מול אנתוני אוגוגו (שלווה לקרב על ידי QT מרשל). בסיום, רודס ביצע על אוגוגו את מהלך ה-Vertebreaker כדי לנצח בקרב.
לאחר מכן, מירו הגן על אליפות TNT של AEW נגד לאנס ארצ'ר (שלווה לקרב על ידי ג'ייק רוברטס). מירו הגן בהצלחה על התואר לאחר שביצע על ארצ'ר את מהלך ה-Game Over שזיכה אותו בניצחון כתוצאה מהכנעה טכנית.
בקרב הבא, היקארו שידה הגנה על אליפות הנשים של AEW נגד ד"ר בריט בייקר (שלוותה לקרב על ידי רבל). בייקר הכריחה את שידה להיכנע למהלך נעילת הלסת המכונה "Lockjaw" וכתוצאה מכך היא זכתה בתואר. זכייה זו קטעה את שיא תקופת הכהונה של 372 ימים, שבו החזיקה שידה.
אז, דארבי אלין וסטינג התמודדו בקרב זוגות מול אית'ן פייג' וסקורפיו סקיי. סטינג ביצע על סקיי את מהלך הסקורפיון דת' דרופ על מנת להעניק לו ולאלין את הניצחון בקרב.
בקרב הלפני אחרון, קני אומגה הגן על אליפות העולם של AEW נגד אורנג' קאסידי ופאק בקרב משולש. קאסידי הצמיד את אומגה לאחר שביצע עליו את מהלך האורנג' פאנץ', אך בתום ספירת שתיים אומגה הפך את ההצמדה להצמדת Crucifix משלו אשר הספיקה לו כדי לנצח בקרב ולשמור על התואר בהצלחה.
לאחר מכן, השדרן טוני שיבאני הכריז שחבר היכל התהילה של ה-WWE, מארק הנרי, יצטרף כאנליסט לתוכנית Rampage אשר תעלה לאוויר בחודש אוגוסט ברשת הטלוויזיה TNT.
אירוע > הקרב המרכזי

הקרב המרכזי היה קרב סטדיום סטמפיד בין קבוצת The Inner Circle (כריס ג'ריקו, ג'ייק הייגר, סמי גווארה, סנטנה ואורטיז) לקבוצת The Pinnacle (קאש וילר, דקס הרווד, MJF, שון ספירס ווורדלו) (שלוו לקרב על ידי טולי בלנצ'רד). ההתניה שעמדה על הפרק הייתה שאם קבוצת The Inner Circle מפסידה, היא חייבת להתפרק. הקרב החל באצטדיון TIAA Bank Field, המשמש כמגרשה הביתי של קבוצת הפוטבול, ג'קסונוויל ג'אגוארס, אך לאט לאט התקדם לעבר אולם ה-Daily's Place. ברגעי הסיום של הקרב, גווארה ביצע על ספירס את מהלך ה-630 סנטון בתוך הזירה על מנת להעניק לקבוצתו את הניצחון בקרב הסטדיום סטמפיד.
תוצאות

| מס' | תוצאות | התניות | זמן |
| --- | --- | --- | --- |
| P1 | סרינה סיב (א) ניצחה את ריהו בהכנעה | קרב יחידים על אליפות הנשים של NWA | 14:05 |
| 2 | אדם פייג' ניצח את בריאן קייג' | קרב יחידים | 12:00 |
| 3 | היאנג באקס (מאט ג'קסון וניק ג'קסון) (א) (עם ברנדון קאטלר) ניצחו את ג'ון מוקסלי ואדי קינגסטון | קרב זוגות על אליפות הזוגות של AEW | 21:00 |
| 4 | ג'ונגל בוי ניצח בקרב הקזינו באטל רויאל לאחר שהדיח אחרון את כריסטיאן קייג' | קרב קזינו באטל רויאל של 21 משתתפים המנצח בקרב קיבל קרב עתידי על אליפות העולם של AEW. | 23:30 |
| 5 | קודי רודס (עם ארן אנדרסון) ניצח את אנתוני אוגוגו (עם QT מרשל) | קרב יחידים | 10:55 |
| 6 | מירו (א) ניצח את לאנס ארצ'ר (עם ג'ייק רוברטס) בהכנעה טכנית | קרב יחידים על אליפות TNT של AEW | 09:50 |
| 7 | ד"ר בריט בייקר (עם רבל) ניצחה את היקארו שידה (א) בהכנעה | קרב יחידים על אליפות הנשים של AEW | 17:20 |
| 8 | דארבי אלין וסטינג ניצחו את אית'ן פייג' וסקורפיו סקיי | קרב זוגות | 12:30 |
| 9 | קני אומגה (א) ניצח את אורנג' קאסידי ופאק | קרב משולש על אליפות העולם של AEW | 27:00 |
| 10 | The Inner Circle (כריס ג'ריקו, ג'ייק הייגר, סמי גווארה, סנטנה ואורטיז) ניצחו את The Pinnacle (קאש וילר, דקס הרווד, MJF, שון ספירס ווורדלו) (עם טולי בלנצ'רד) | קרב סטדיום סטמפיד | 31:30 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
תוצאות > סדר הכניסות וההדחות בקרב הקזינו באטל רויאל

חמישה מתאבקים פתחו את הקרב. כל שלוש דקות נכנסה קבוצה של חמישה מתאבקים. המתאבק ה-21 נכנס לבדו.
| קבוצת הגרלה | כניסה | הדחה מספר | הודח על ידי | מספר הדחות |
| --- | --- | --- | --- | --- |
| תלתן | כריסטיאן קייג' | 20 | ג'ונגל בוי | 4 |
| תלתן | מאט סיידל | 1 | מקס קאסטר | 0 |
| תלתן | פאוורהאוס הובס | 15 | כריסטיאן קייג' | 1 |
| תלתן | דאסטין רודס | 6 | פאוורהאוס הובס | 2 |
| תלתן | מקס קאסטר | 2 | כריסטיאן קייג' | 1 |
| יהלום | אייזיאה קאסידי | 17 | ג'ונגל בוי | 2 |
| יהלום | מאט הארדי | 19 | כריסטיאן קייג' | 3 |
| יהלום | פרסטון "10" ואנס | 5 | דאסטין רודס | 1 |
| יהלום | ניק קומורוטו | 4 | דאסטין רודס | 0 |
| יהלום | סרפנטיקו | 3 | פרסטון "10" ואנס | 0 |
| לב | בריאן פילמן ג'וניור | 10 | אייזיאה קאסידי ומארק קוון | 1 |
| לב | גריף גאריסון | 9 | מאט הארדי | 1 |
| לב | קולט קבנה | 7 | אייזיאה קאסידי | 0 |
| לב | אנתוני בואנס | 8 | בריאן פילמן ג'וניור וגריף גאריסון | 0 |
| לב | פנטה אל זרו מיידו | 14 | ג'ונגל בוי | 1 |
עלה: 
| עלה | ג'ונגל בוי | — | זוכה | 3 |
| עלה | מארק קוון | 18 | כריסטיאן קייג' | 1 |
| עלה | אארון סולו | 11 | לי ג'ונסון | 0 |
| עלה | איוול אונו | 13 | פנטה אל זרו מיידו | 0 |
| עלה | לי ג'ונסון | 12 | מאט הארדי | 1 |
| ג'וקר | ליאו ראש | 16 | מאט הארדי | 0 |
הערות שוליים

↑  AEW משתף פעולה עם תיאטראות בנושא הקרנת המופע
↑  חוו את ריגוש האירוע על גבי המסכים הגדולים
↑  האולם שתוכנן לקיום האירוע Double or Nothing ביטל את קיום האירוע עד להודעה חדשה
↑  עדכון על קיום האירוע Double or Nothing
↑  האירוע Double or Nothing יערך ביום ראשון, ה-30 במאי באולם ה-Daily's Place בג'קסונוויל, פלורידה. עדכון בנושא רכישת הכרטיסים ישוחרר במועד מאוחר
↑  עדכון על תפוסת הקהל באירוע Double or Nothing
Nobody Told Me

"Nobody Told Me" (בעברית: "אף אחד לא אמר לי") הוא שיר של הזמר ג'ון לנון. הבי-סייד שלו כולל את "O' Sanity" של יוקו אונו. שניהם נמצאים באלבום Milk and Honey. קליפ הפרומו לסינגל הורכב מקטעים מקליפים אחרים של לנון, כמו רוב הקליפים של לנון לאחר מותו.
כתיבה

המילים מתייחסות לאליל הצהוב בשירו של ג'יי מילטון הייז "The Green Eye of the Yellow God". הבית הראשון של השיר אומר: "יש אליל צהוב בעל עין אחת מצפון לקטמנדו".
שורה נוספת בשיר היא "יש עב"מים מעל ניו יורק ואני לא מופתע יותר מדי". בהערות לאלבומו משנת 1974, Walls and Bridges, כתב לנון: "ב-23 באוגוסט 1974 בשעה 9 ראיתי עב"מ". מיי פאנג, חברתו של ג'ון באותה תקופה, תיארה את האירוע בספרה "Loving John", כאשר שניהם ראו "עצם בצורת צלוחית מוקף באורות לבנים מהבהבים המחליקים בשמיים".
השורות "אף אחד לא אמר לי שיהיו ימים כאלה / אכן ימים מוזרים / הכי מוזר, אמא" מנוגדות לפתגם הישן "אמא שלי אמרה לי שיהיו ימים כאלה" (כמו בשיר "Mama Said" של השירלים).
יוקו אונו כינתה את השיר "סוג של שיר כיפי". היא אמרה ל-Uncut ב-1998: "אני חושבת שבמיוחד באותה תקופה הוא הרגיש ששוב, העולם איבד את המסלול שלו, את הכיוון שלו. אני באמת חושבת שזה קשור, לא בלבול אלא להתחיל ללמוד שהחיים תמיד יהיו תעלומה".
הקלטה

השיר הוקלט אך לא הושלם זמן קצר לפני מותו בשנת 1980, אלא הושלם מאוחר יותר על ידי אלמנתו של לנון, יוקו אונו, בשנת 1983 ושוחרר כסינגל הראשון מתוך אלבומם של לנון ואונו Milk and Honey בשנת 1984. השיר יצא מחדש בבריטניה בשנת 1990 עם השיר "I'm Stepping Out" בבי-סייד. השיר נכתב במקור עבור רינגו סטאר כדי לכלול אותו באלבומו משנת 1981, Stop and Smell the Roses, אך עקב מותו של לנון, סטאר החליט לא להקליט אותו.
קליפ פרומו לשיר "Nobody Told Me" נערך בשנת 2003 עבור ה-DVD Lennon Legend: The Very Best of John Lennon, בהשתתפות לנון ואונו בקטעי ארכיון מתחילת שנות ה-70. רוב תוכן הקליפ נערך מצילומים חדשים שהועברו וצילומים מסרטם של לנון ואונו משנת 1972, Imagine. בקליפ מופיעים גם פיל ספקטור, ג'ורג' האריסון, דיק קאבט, פרד אסטר, אנדי וורהול ומיילס דייוויס.
קבלה

קאש בוקס אמר כי "הכלאה מלודית בין '(Just Like) Starting Over' ל-'Instant Karma!', השיר מתחיל ב-'אחת-שתיים-שלוש-ארבע' לבבי ונפתח בשיר הלל מעורר השראה, סנטימנטלי ובלתי נשכח לעולם, למין האנושי ולתודעה של לנון עצמו".
משתתפים

ג'ון לנון - שירה, גיטרת קצב
ארל סליק, יו מקראקן - גיטרה מובילה
טוני לוין - גיטרה בס
ג'ורג' סמול - קלידים
אנדי ניומארק - תופים
ארתור ג'נקינס - כלי הקשה
הערות שוליים

1 2  Nobody Told Me, The Beatles Bible, ‏2010-08-23 (באנגלית בריטית)
↑  The Green Eye of the Yellow God
↑  Lennon, John; Ono, Yoko. Milk and Honey. 2001 Digitally Remastered Edition. CD booklet liner notes (song lyrics). EMI.
↑  Pang, May; Edwards, Henry (1983). Loving John. New York: Warner Books. pp. 247–248.
↑  "John Lennon & Yoko Ono - Nobody Told Me Lyrics", musiXmatch
↑  Nobody Told Me / I'm Stepping Out by John Lennon - RYM/Sonemic (באנגלית), נבדק ב-2024-04-07
↑  "Reviews"
| --- | --- |
בקרת זהויות :  MusicBrainz work: 29fa613d-4df2-3867-9d2a-e25f3464b119
Lean Six Sigma

Lean Six Sigma היא שיטה שנוסדה בארצות הברית בשנות השמונים כשילוב של עקרונות ניהול ותהליכים שמקורם ביפן. עקרון של ייצור שהתמקד בהפחתת בזבוזים בצורה של פעולות אשר אינם מוסיפות ערך.
המודל הוא גישה ניהולית ממוקדת בצוות המבקשת לשפר את הביצועים על ידי ביטול בזבוזים ופגמים. הוא משלב שיטות וכלים של סיגמא (six sigma) ופילוסופיית ייצור רזה (Lean sigma), תוך שאיפה לבטל בזבוז משאבים פיזיים, זמן, מאמץ וכישרון תוך הבטחת איכות בתהליכי הייצור והארגון.
שש סיגמא, שהיא מתודולוגיית איכות הבוחנת משתנים בייצור, שיוצרים פגמים וסטיות במפרט הייצור ובאופן שיטתי פועלת להקטנת השונות על-מנת למזער את הפגמים. היישום מתבצע באמצעות שימוש בכלים סטטיסטיים (חישוביים וחזותיים), על מנת לעקוב ולשפר את התהליכים הקשורים במוצר או בשירות.
ניהול רזה - מתודולוגיה ניהולית, המתרכזת בצמצום בזבוזים ויצירת ערך ללקוח. השיטה מתמקדת בייעול זרימת המידע והחומר. צמצום הבזבוז במפעל גורם לשיפור האיכות, הקטנת זמן הייצור וצמצום הוצאות.
תחת העקרונות של Lean Six Sigma כל שימוש במשאבים שלא יוצר ערך עבור הלקוח הסופי נחשב לבזבוז ויש לבטלו. המודל מתמקד בחסכון כלכלי ויחד איתו בשינוי תרבותי של העובדים כלפי העבודה ותהליך הייצור.
מטרות

עלייה ברווח: צמצום בזבוזים בתהליך, ושיפור באיכות המוצר מפחיתים מפחית משמעותית את עליות ייצור ומגדיל רווחיות.
סטנדרטיזציה ופישוט התהליך: על ידי ייצור מפת תזרימים בתהליך, המודל מבטל בזבוז ותהליכים מיותרים בקווי ייצור. התהליכים מפושטים כך שיהיה קל יותר לעקוב אחריהם ומפחית סיכוי לטעות. התהליכים המפשטים יפחיתו גם את הזמן, מה שיוביל לירידה בעלויות מיותרות.
ירידה בפסילה וטעיות: עם הפישוט בתהליכי הייצור ובדיקה מפורטת של הגורמים העיקריים לשגיאות ובזבוז בארגון, Lean Six Sigma מצמצם באופן דרסטי טעויות כמו פגמים וחישובים שגויים.
ביצועי ופיתוח עובדים: Lean Six Sigma מדגיש את חשיבות הרעיונות וההקפדה על עובדים להצלחה הכוללת של ארגון. עם Lean Six Sigma, תחושת החשיבות העצמית והמשמעות העצמית עולה בקרב העובדים ומביאה לעלייה במוטיבציה וביצועים טובים יותר בעבודה.
ערך ללקוח: Lean Six Sigma מאפשר לחברות לשפר את התהליכים ואת איכות המוצרים שלהן. בתורם, הם מסוגלים לייצר יותר מוצרים במחיר זול יותר עם פחות פסילה. שביעות רצון הלקוחות תגדל, מה שיוביל אז לעלייה בנאמנות הלקוחות.
חיבור בין "ייצור רזה" לבין "שש סיגמא"

Lean Six Sigma מחבר בין שני מודלים שונים במטרה ליעל את הייצור, לשפר את האיכות, לחסוך כסף ולשמור על התחרותיות.
שש סיגמה תורמת טיפול במשתנים במהלך הייצור, ומודל LEAN מתמקד במשאבים מבוזבזים. שני המודלים מתחברים ל-Lean Six Sigma, פתרון מאוזן ומאורגן לייצור מוצרים איכותיים במינימום בזבוזים עם חסכון ויעילות מקסימלית [עמוד 10].
אף על פי ששש סיגמא וייצור רזה עוסקים בתחומים שונים, הם משלימים זה את זה וקיים דמיון רב בין הגישות שלהם. לכן, השילוב ביניהם מוצלח.
שני המודלים מדגישים את העובדה שהלקוח מגדיר את הערך של המוצר או השירות. לפיכך, יש לבחון את התהליכים מנקודת הראות של הלקוח. כמו כן, החיבור בין המודלים יודע לבחון את כל שלבי הייצור ולזהות בזבוז משאבים.
שני המודלים משתמשים בבסיס נתונים כדי לבחון חלקים הדרושים טיפול, וקובעים מדדים כדי למדוד את הצלחת השיפורים.
כאשר מצליחים לטפל בבזבוז, להגדיל יעילות, ולהפחית משתנים שאינם תורמים למוצר, החיבור בין הצעדים תורם לשיפור התהליך כולו.
הבדל משמעותי ראשון בין המודלים הוא שיטת זיהוי הבעיה. "ייצור רזה" ממקד את בעיית חוסר יעילות סביב בזבוז, ו"שש סיגמא" מתמקדת בזיהוי משתנים המשפיעים על יעילות הייצור.
בנוסף, "ניהול רזה" משתמש יותר בהדמיית נתונים, "שש סיגמא" מנצל מספרים שכלים אנליסטים יותר.
הדמיון בין המודלים מאפשר פונקציאונליות סימולטנית באותו תהליך, והשוני ביניהם מאפשר לטפל בכל הפרמטרים.
היסטוריה > שנות ה-80 של המאה העשרים – 2000

את מה שהפך היום להיות Lean Six Sigma ניתן לייחס למוטורולה בארצות הברית בשנת 1986. שישה Sigma פותחה בתוך מוטורולה כדי להתחרות במודל העסקי קאיזן (או ייצור רזה) ביפן. כתוצאה משש סיגמא, מוטורולה קיבלה את פרס האיכות הלאומית של מלקולם בלדרידג בשנת 1988.
באותה תקופה בחברת טויוטה החלו לפתח שיטה שבהמשך נקראה קיצור סט-אפ SMED.
בשנות התשעים שכרה חברת AlliedSignal (אנ') את לורנס בוסידי (אנ') והנהיגה לראשונה את שיטת שישה סיגמא בתעשייה הכבדה. כמה שנים לאחר מכן, ג'ק ולש מג'נרל אלקטריק התייעץ עם בוסידי והחיל את שישה סיגמא בג'נרל אלקטריק.
בשלב זה, שש סיגמא הפכה למוכרת ונרחבת יותר בעולם היצור.
היסטוריה > מאז 2001

במהלך שנות האלפיים Lean Six Sigma התפצלה משש סיגמא והפכה לתהליך ייחודי בפני עצמו. הוא משלב בתוכו גם רעיונות מייצור רזה, אשר פותח כחלק ממערכת הייצור של טויוטה בשנות החמישים.
הרעיון הראשון של "Lean Six Sigma" נוצר ב-2001 בספר Leaning into Six Sigma: The Way to Integration of Lean Enterprise and Six Sigma מאת ברברה ויט (Barbara Wheat), צ'אק מילס (Chuck Mills), ומייק קרנל (Mike Carnell).
הספר פותח כמדריך למנהלי מפעלי ייצור כיצד לשלב ייצור רזה ו-Six Sigma על מנת לשפר באופן דרמטי את זמן ומחזור היצור במפעל.
כלים והסמכה

Lean Six Sigma משתמשת בחמשת שלבי DMAIC (אנ') הדומים לאלה של Six Sigma.
השלבים הם הגדר, מדוד, נתח, שפר ובצע בקרה (באנגלית Define, Measure, Analyze, Improve and Control). הם מיועדים לזהות את גורמי השורש לחוסר יעילות, וניתנים ליישום בכל תהליך, מוצר או שירות שיש בו כמות גדולה של נתונים או מאפיינים מדידים זמינים.
ערכת הכלים DMAIC של Lean Six Sigma כוללת את כל הכלים של Lean ושל שש סיגמא.
רמות ההסמכה לעיסוק בשיטה מוגדרות כצבעי חגורה, בדומה לג'ודו. ההסמכה הגבוהה ביותר היא חגורה שחורה, המסמנת ידע מעמיק בעקרונות ה- Lean Six Sigma.
מתחת לחגורה השחורה נמצאות החגורה הירוקה והחגורה הצהובה. לכל אחת מהחגורות הללו קיים מערך מפורט של מיומנויות הנרכשות בתוכנית הכשרה. מערכי המיומנות משקפים אלמנטים משש סיגמא, ניהול רזה ושיטות שיפור תהליכים אחרות כמו תורת האילוצים ותחזוקה פרודוקטיבית כוללת (אנ').
על מנת להשיג אחת מרמות ההסמכה, יש לעבור בחינה ממושכת בנושא Lean Six Sigma ויישומיה.
ביבליוגרפיה

George, Michael L. (2002). Lean Six Sigma: Combining Six Sigma Quality with Lean Production Speed. McGraw-Hill Education. ISBN 978-0071385213.
Rowlands, David (2003). What is Lean Six Sigma?. McGraw-Hill Education. ISBN 978-0071426688.
Kowansky, Elaine (2006). How NOT To Implement Six Sigma: A manager's guide to ensuring the failure of the world's greatest Quality Improvement and Waste Reducing Machine. Xilbris. ISBN 978-1425712266.
Bass, Issa (2009). Lean Six Sigma Using SigmaXL and Minitab. McGraw-Hill Education. ISBN 978-0071621304.
KellerPaul (2014). The Six Sigma Handbook, Fourth Edition. McGraw-Hill Education. ISBN 978-0071840538.
דינארו, דונלד (2005). Training Within Industry: The Foundation of Lean",. Productivity Press. ISBN 1-56327-307-1.
מאסאקי, אימאי (1986). The Key to Japan's Competitive Success. McGraw-Hill/Irwin. ISBN 0-07-554332-X.
ראו גם

Business Process Management
פתרון בעיות במתודולוגיית A3
לקריאה נוספת

Summers, Donna C.S (2011). Lean Six Sigma: Process Improvement Tools and Techniques. One Lake St, Upper Saddle River, New Jersey: Prentice Hall. ISBN 978-0-13-512510-6.
הערות שוליים

↑  Pyzdek, Thomas, author., The Six Sigma Handbook, ISBN 978-1-260-12183-4
↑  Wedgwood, Ian, author., Lean Sigma : a practitioner's guide, ISBN 978-0-13-399194-9
↑  The 8 Wastes of Lean, The Lean Way (באנגלית)
↑  Alessandro Laureani, Jiju Antony, Alex Douglas, Lean six sigma in a call centre: a case study, International Journal of Productivity and Performance Management 59, 2010-11-02, עמ' 757–768 doi: 10.1108/17410401011089454
↑  Alessandro Laureani, Jiju Antony, Standards for Lean Six Sigma certification, International Journal of Productivity and Performance Management 61, 2011-12-02, עמ' 110–120 doi: 10.1108/17410401211188560
↑  Summers, S. N., Oxford University Press, 2011-10-31, Benezit Dictionary of Artists
↑  Chuck Mills, Barbara Wheat, Leaning into Six Sigma: The Path to Integration of Lean Enterprise and Six Sigma, The Path to Integration of Lean Enterprise and Six Sigma, 2001
↑  Barbara Wheat, Chuck Mills, Mike Carnell, Leaning into Six Sigma: The Path to Integration of Lean Enterprise and Six Sigma, Boulder City, Colorado: Leaning into Six Sigma, 2001
↑  Shankar, Rama., Process improvement using Six Sigma : a DMAIC guide, MSC Solutions, 2011, ISBN 978-606-92911-4-6
DMAIC
Lean Six Sigma organization structure